《秋兴和郑希大 其三》
明代·黄衷

闲云流影似山移，湖海情深梦九疑。怀古自从摇落后，报恩宁尽显融时。

生涯祇有寻愚谷，好事谁将入渼陂。归雁一声江月小，不堪长负故园期。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。